Токоев Асан

Токоев Асан [1927-ж. т., Талас району, Бүргө (мурдагы Чоң-Токой) айылы] — акын. 
1962—65-ж. А. М. Горький атындагы жогорку адабият институтунда (Москва) окуган. 
1942—46-ж. өз айлында тракторчу, 1951—54-ж. Жалал-Абад облусунун Ачы совхозунда бухгалтер, 1965-67-ж. Казакстандын Карагандысында тракторчу болуп иштеген. 
«Жүрөк сүйлөйт» (1958), «Ак Зыйнат» (1960), «Мекентай» (1961), «Таңда» (1966), «Ак Зыйнат» (2-бөлүм, 1967), «Жайкы булут» (1968), «Сапардагы ырлар» (1983), «Черт комузду» (1988) ыр жыйнактарынын автору. 
К. Чуковскийдин, А. Некрасовдун, С. Бургундун, А. Незиндин чыгармаларын которгон. Медалдар менен сыйланган. 

 Колдонулган адабияттар 
 Талас облусу энциклопедия. Бишкек-1995-ж.

Категория:Акындар
Категория:Инсандар